Жаңа оқу жылы қарсаңында СҚО-дағы 9 мектеп пен 11 балабақшаның басшысы ауысты
DATE: 12:08, 17 Тамыз 2022 | GMT +5
TITLE: Жаңа оқу жылы қарсаңында СҚО-дағы 9 мектеп пен 11 балабақшаның басшысы ауысты
URL: https://kaz.inform.kz/news/zhana-oku-zhyly-karsanynda-sko-dagy-9-mektep-pen-11-balabakshanyn-basshysy-auysty_a3967747/
META: DATE: 12:08, 17 Тамыз 2022 | GMT +5
TOTAL WORDS: 122
AUTHOR(S):
TEXT: СҚО білім басқармасының мәліметінше, өңірде 16 мың ұстаз еңбек етеді. Қазіргі уақытта 600-ге жуық мұғалімнің орны бос, бірақ бұл – уақытша мәселе. «Биыл педагогикалық мамандықтар бойынша жергілікті университетті 16 мың адам бітірді, олардың 36-сы СҚО әкімінің гранты бойынша білім алған. Бұдан басқа М. Жұмабаев атындағы жоғары колледжді мұғалімдік мамандығы бойынша 300 түлек аяқтады. Сондықтан, бос орындар 1 қыркүйекке дейін жабылады», - дейді СҚО білім басқармасының басшысы Нәзір Жәшібеков. Сондай-ақ, биыл алғаш рет білім беру мекемелері басшыларының арасында ротация өтті. Нәтижесінде 9 орта мектептің директоры және мектепке дейінгі білім беру мекемелерінің 11 меңгерушісі ауысты. Бұған дейін СҚО мектептеріне математика, орыс және шет тілдері, физикаинформатика пәндерінің ұстаздары жетіспейтінін айтқан едік. Жас мамандар ауылдағы білім ордаларына жұмыс істеуге барған жағдайда «Дипломмен ауылға» бағдарламасына қатыса алады
